Mozarabismo - Biquipedia, a enziclopedia libre

# Mozarabismo

### De Biquipedia

Esisten mozarabismos en totas as lenguas peninsulars. A begatas una palabra puede tener una parte arabe y atra mozarabe. Os mozarabes que emigraban ta os reinos de o norte no nomás aportoron mozarabismos, tamién yeran intermeyarios en a transmisión d'arabismos, ya adautatos a lur fonetica romanze.

## [editar] Mozarabismos en aragonés

En aragonés son mozarabimos:

- Ababol < PAPARVER
- (Al/Es) Fardacho < AL HURDU + sufixo latino -ACEU

## [editar] Mozarabismos en castellán

Seguntes Jose L. Herrero, de a unibersidat de Salamanca son mozarabismos en castellán:

  muchacho, macho, chinche, capacho, capuz, gazpacho, corcho, chícharo, judía, habichuela, semilla, cagarruta, campiña, cangilón, chícharo (bisalto en Andalucía, Galizia, Cuba, México, etc.), chirivía, fideos, guisante, jibia, marisma, mastranto, muleto, nutria, rodaballo, testuz, etz...

En castellán toledano i eba muitos mozarabismos foneticos como faisa (faxa) que se perdioron en o S XVI cuan cambeó a corte ta Madrit.

Os rasgos foneticos tipicos de l'andaluz no se deriban de o mozarabe local, ye demostrato que s'han desembolicato autonomamén. O seseyo y zezeyo fue traito ta Malaga y Granada por cristians de l'Andalucía Atlantica que repobloron a zona dimpués de a conquista d'estos zaguers reduztos musulmans.

## [editar] Mozarabismos en catalán

O catalán de la Cataluña Nueba, (Lerida, Tortosa, etz..), Balenzia y Balears tiene bels mozarabismos como Clòtxina, Fardatxo, Horxata. Un mozarabismo prou común ye moreno, que ha sustituito de tot a brú. O mozarabe no esplica a más gran parte de as diferenzias, ni sisquiera as lesicas, entre as barians de catalán, como s'ha quiesto beyer. As palabras diferens de bellas bariedaz perifericas, (exir, plegar, llevar, etz..), se daban en a Edat Meya en zonas más zentrals u en catalán cheneral y son, por lo tanto, arcaismos. Dizir que en balenzián esiste una radiz mozarabe ye lo mesmo que dizir-lo de o toledán, madrileño u burgalés, y esisten más palabras anglesas u castellanas en o balenzián que mozarabes u aragonesas. Por atra parte esisten estudeos que indican que o mozarabe yera cuasi estinguito cuan os exerzitos de Chaime I conquerioron Balenzia.

Categoría: Lingüistica

##### Views

- Articlo
- Descusión
- Bersión autual

##### Mirar